Kiøbenhavns Postrytter, 1796-12-16
J den franskengelske Krig 1780 udvirkede hun den saa kaldte væbnede Neutralitet til at bevare de neutrale Flags Sikkerhed; hvilken Dannemark og Sverrig, og siden nogle andre Magter tiltraadde. Nogle Aar derpaa 1784. underkastede hun sig Krim og Kuban aldeles, og fik Tyrkens Samtykke dertil. Alle disse Uleiligheder foranledigede Tyrkiet 1787 at erklære Rusland Krig. Men denne var for Porten ikke mindre uhældig, end den foregaaende. Alle tre Feldttog endtes til Tyrkens Skade, det første 1788 med Oczakows, det andet med Ben ders, det tredie med Jsmails Erobring. Derved saae Tyrkerne, der tillige ængstedes af Josephs Hær, hvorfra dog 1790 Preusen reddede dem, sig nødsagede paa ny at indgaae en ufordeelagtig Fred med Rusland. Ved dette 1791 i Gallaz sluttede Fordrag beholdt Rusland Ocakow med Landstrøget til Dniester. – Midlertid var Catharinas Opmærksomhed uafbrudt henvendt paa Polen. Forgieves søgte dette Land ved andre Forbindelser at unddrage sig de russiske Baand. Den 1792 uden Ruslands Tiltræde udkastede Constitution misbilligedes af Catharina, og en Fierdendeel af det endnu øvrige Land besattes af russiske Tropper. Forgieves sagde Kosziusko, og andre polske Patrioter 1793, at frelse deres Fædreland; Overmagten seirede, og Polen deeltes tredie Gang, og gandske mellem Østerrig, Rusland, og Preusen, og udslettedes derved af Staternes Liste. 1795 blev ogsaa Curland en russisk Provinds. Samme Aar sluttedes i Petersborg en Defensiv=Alliance mellem Rusland og Engelland, i Følge hvilken en betydelig russisk Flode stødte til den brittiske, længere henne i Aaret sluttedes i Wien en Defensiv=Alliance mellem Rusland, og Østerrig, og endelig i Høsten en Triplealliance mellem alle tre Hoffer, der endnu for det meeste er Hemmelighed. Riget, som ved hendes Regieringstiltrædelse kun var 16 Gouvernementer, efterlader hun formeeret til 48, som ved hendes Gouvernements Anordning have faaet den bedste Jndretning for Fremtiden. Hun byggede, eller i det mindste anlagde i dem 249 Stæder. Dette ere de betydeligste Begivenheder i hendes Regiering, saavidt den russiske Stats og Magts Forøgelse angaaer. Men hun sørgede ikke mindre for Rigets indre Fuldkommenhed. Hvad hendes Forgængere begyndte, hævede hun til det høyeste Trin. Jsær falde hendes Fortienester af Justitsvæsenets Forbedring i Øynene. Allerede 1766 sammenkaldte hun Tilforordnede til at affatte en ny Lovbog, hvortil hun egenhændig opsatte Jnstruxen. Aaret 1767 aabnedes den hertil nedsatte Commission, men som 1776 igien blev afskeediget, uden at have fuldbragt Lovbogen. Men istedet for den, sysselsatte sig en Lovcommission i Petersborg, med denne Gienstand, og virkede mange gavnlige Forbedringer i Justitsvæsenet. Ligesaa virksomme vare hendes Bestræbelser at forbedre Opdragelsen, fremme Kunster og Videnskaber, og bringe Biergværksdrift, Manufactur, og Handel i Opkomst. Reiser foranstaltedes giennem alle Dele af dette store Rige, for at lære at kiende Landet, samt Midlerne at bidrage til dets Forbedring. Ogsaa foretoges Opdagelses Reiser, om hvilke hidtil endnu for lidet er bekiendt; men hvis Fordeele rimeligviis snart ville blive synlige. Hun kaldte Lærde, især Tydske, ind i sit Land, for at sørge for Underviisningen under deres Bestyrelse. Skolernes og andre Lærde Anstalters Forbedring giorde under hendes Regiering, de synligste Fremskridt. Hun arbeidede selv som Skribentinde, ikke blot i Lovgivningen, men og for hendes Børnebørns Opdragelse, og bestreed ved Spot Sværmerie, og Overtroe, og tog deels som Raadgiverinde, deels som virkelig Medarbeidende, Deel i alle store Foretagender i hendes Rige. For Manufacturerne oprettedes 1776 i Moskau et eget Collegium, som har et Contoir i Petersborg, og over Handelen, der under Engelskmændenes Strid med deres Colonier tiltog saa meget, at Toldindtægterne, der 1763 kun udgjorde lidet over 3 Millioner, Aaret 1778 beløb sig over 6, blev i sidstnævnte Aar sat et Collegium i Petersborg, som har alle Toldsager at bestride, og alle Stridigheder mellem Kiøbmænd at bilægge; ligesom og til sammes Lettelse 1770 blev anlagt en Banke, hvis Sædler antages i alle Landcasser, og der har adskillige Contoirer.